b'\n_START_ARTICLE_\nMartiny\xc3\xa0\n_START_SECTION_\nDescripci\xc3\xb3\n_START_PARAGRAPH_\n\xc3\x89s un gran casal de planta rectangular amb planta baixa i sos pisos superiors. A la fa\xc3\xa7ana principal, els baixos tenen quatre grans portals, el primer pis quatre grans finestrals de punt rod\xc3\xb3 i les golfes quatre badius en forma ovalada. L\'estructura de la casa \xc3\xa9s regida per la simetria. Les obertures estan emmarcades per pintures d\'ocres i blaus imitant les antigues estructures de fusta, el fons est\xc3\xa0 arrebossat de color blanc. L\'estat de conservaci\xc3\xb3 d\'aquesta bonica casa \xc3\xa9s molt lamentable, gran part dels finestrals ha estat cegats i les pintures han desaparegut a alguns llocs._NEWLINE_Va ser bastit amb carreus grollers i pedra volc\xc3\xa0nica excepte els angles. Disposa de coberta a dues aig\xc3\xbces amb grans voladissos fets amb llates i rajola vermella que en alguns llocs han estat substitu\xc3\xafdes per bigues de formig\xc3\xb3. Cal destacar un rellotge de sol situat a la fa\xc3\xa7ana principal que porta la seg\xc3\xbcent inscripci\xc3\xb3: "SI ES NUGUL ME ES TIC CALLAT PER\xc3\x92 QUAN EL SOL ME TOCA A TOTOM DECT LA VERITAT".'